Install Arch Linux with accessibility options (Català) - ArchWiki

Jump to content
From ArchWiki
Estat de traducció: Aquest article és una versió traduïda de Install Arch Linux with accessibility options. Última traducció: 2023-01-30. Si hi han hagut canvis a la versió anglesa, podeu ajudar a traduir-lo o avisar a l'equip de traducció.

El mitjà d'instal·lació oficial d'Arch Linux suporta diverses característiques d'Accessibilitat:

- El paquet espeakup permet la lectura de pantalla.
- El paquet brltty gestiona el suport per a terminals braille.

Aquest document explica com instal·lar Arch Linux utilitzant aquestes característiques.

Nota: Aquesta pàgina només explica els passos que canvien respecte a la Guia d'instal·lació.

## Preinstal·lació

### Arranqueu l'entorn live

Nota: Els carregadors d'arrencada del mitjà d'instal·lació esperen 15 segons abans d'iniciar l'ítem per defecte del menú.

Quan el mitjà d'instal·lació comenci l'arrencada, premeu `Fletxa avall` seguida per `Retorn` per a arrencar amb la lectura de pantalla activada.

Les pantalles braille USB haurien de ser detectades automàticament via udev.

### Múltiples targetes de so

Si el vostre ordinador té més d'una targeta de so, sentireu el següent missatge: Please select your sound card for speech output. (en català: Si us plau, seleccioneu la vostra targeta de so per a la sortida de la lectura de pantalla.).

Quan sentiu un bip a la sortida que vulgueu emprar, premeu `Retorn` per a seleccionar la targeta.

### Canvieu l'idioma de lectura

Per a canviar l'idioma o veu del espeak-ng que utilitza `espeakup.service`, editeu la unitat de tal manera que el codi de l'idioma aparegui just després de `default_voice=` a la directiva `Environment=`.

També podeu canviar la variant de veu del espeak-ng afegint `+variant` al codi d'idioma. Vegeu espeakup(8) i espeak-ng(1) per a més informació.

## Instal·lació

### Instal·leu els paquets essencials

Per a tindre suport per a la lectura de pantalla al sistema instal·lat, necessitareu espeakup i alsa-utils. Si useu una pantalla braille, instal·leu el paquet brltty.

Afegiu els paquets necessaris a la crida a pacstrap(8) a l'hora d'instal·lar:

    # pacstrap -K /mnt base linux linux-firmware espeakup alsa-utils

## Configureu el sistema

### Targeta de so

Si s'han detectat #Múltiples targetes de so, copieu el fitxer `/etc/asound.conf`, generat pel mitjà d'instal·lació:

    # cp /etc/asound.conf /mnt/etc/

### Activeu els serveis

Per a tindre suport per a la lectura de pantalla després d'arrencar el sistema instal·lat haureu d'activar `espeakup.service`. Vegeu també #Canvieu l'idioma de lectura.

## Reinicieu

Després d'arrencar el nou sistema, la lectura de pantalla hauria de començar automàticament.

## Resolució de problemes

La majoria d'aplicacions haurien de funcionar sense seguir cap pas addicional, com les basades en Gtk, Qt o Gecko. Podeu verificar la funcionalitat executant accerciser. L'aplicació escollida hauria d'aparèixer i tindre una estructura d'arbre amb molts nivells. Podrien haver-hi problemes si:

- No heu activat les tecnologies d'accessibilitat per a la vostra distribució. Acostuma a haver-hi en algun lloc una casella de selecció que les activarà. Després d'activar-les, haureu de reiniciar.
- L'aplicació és basada en Chromium o Electron. Aquests programes normalment necessiten la variable d'entorn `ACCESIBILITY_ENABLED=1`, i l'argument addicional `--force-renderer-accessibility` a l'hora d'executar-los. En el cas de Chrome, podeu activar les opcions d'accessibilitat a `chrome://accessibility` en comptes de seguir aquest últim pas, però sembla que aquesta configuració no es conserva en reiniciar el sistema.
- L'aplicació és basada en Java. En aquest cas, haureu d'instal·lar el pont ATK java-atk-wrapper-openjdk8 (depenent de la vostra versió de Java).
- En l'estrany cas que l'aplicació sigui molt vella o exòtica i s'hagi construït amb Qt4, com és el cas d'alguns programes que no han rebut manteniment des del 2015, haureu d'instal·lar `qt-at-spi`.
- Com a últim recurs, alguna d'aquestes variables d'entorn podria ajudar: `GTK_MODULES=gail:atk-bridge`, `OOO_FORCE_DESKTOP=gnome`, `GNOME_ACCESSIBILITY=1`, `QT_ACCESSIBILITY=1`, `QT_LINUX_ACCESSIBILITY_ALWAYS_ON=1`.

Categories:

- Installation process (Català)
- Accessibility (Català)